Як зрабіць канцэртнае жыццё на Беларусі паўсюдна насычаным, фінансава эфектыўным і, у той самы час, захоўваць яго эстэтычную вартасць, не здраджваць высокаму густу? Менавіта гэтае пытанне стала галоўным пад час пасяджэння калегіі Міністэрства культуры Рэспублікі Беларусь, якое прайшло 22 кастрычніка і амаль поўнасцю было прысвечана дзейнасці Беларускай дзяржаўнай і абласных філармоній.